**TIEKĖJŲ PAŠALINIMO PAGRINDAI**

1 lentelė

|  |  |  |  |
| --- | --- | --- | --- |
| **Eil. Nr.** | **Reikalavimas** | **Atitiktį pagrindžiantys dokumentai** | **Subjektas, kuris turi atitikti reikalavimą** |
|  | Tiekėjas šalinamas iš pirkimo procedūrų, jei (**VPĮ 46 straipsnio 1 dalis** (EBVPD III dalies A1-A6 punktai ir D1 punktas)):  Tiekėjas arba jo atsakingas asmuo, nurodytas VPĮ 46 straipsnio 2 dalies 2 punkte, nuteistas už šią nusikalstamą veiką:  1) dalyvavimą nusikalstamame susivienijime, jo organizavimą ar vadovavimą jam;  2) kyšininkavimą, prekybą poveikiu, papirkimą;  3) sukčiavimą, turto pasisavinimą, turto iššvaistymą, apgaulingą pareiškimą apie juridinio asmens veiklą, kredito, paskolos ar tikslinės paramos panaudojimą ne pagal paskirtį ar nustatytą tvarką, kreditinį sukčiavimą, neteisingų duomenų apie pajamas, pelną ar turtą pateikimą, deklaracijos, ataskaitos ar kito dokumento nepateikimą, apgaulingą apskaitos tvarkymą ar piktnaudžiavimą, kai šiomis nusikalstamomis veikomis kėsinamasi į Europos Sąjungos finansinius interesus, kaip apibrėžta Konvencijos dėl Europos Bendrijų finansinių interesų apsaugos 1 straipsnyje;  4) nusikalstamą bankrotą;  5) teroristinį ir su teroristine veikla susijusį nusikaltimą;  6) nusikalstamu būdu gauto turto legalizavimą;  7) prekybą žmonėmis, vaiko pirkimą arba pardavimą;  8) kitos valstybės tiekėjo atliktą nusikaltimą, apibrėžtą Direktyvos 2014/24/ES 57 straipsnio 1 dalyje išvardytus Europos Sąjungos teisės aktus įgyvendinančiuose kitų valstybių teisės aktuose.  Laikoma, kad tiekėjas arba jo atsakingas asmuo nuteistas už aukščiau nurodytą nusikalstamą veiką, kai dėl:  1) tiekėjo, kuris yra fizinis asmuo, per pastaruosius 5 metus buvo priimtas ir įsiteisėjęs apkaltinamasis teismo nuosprendis ir šis asmuo turi neišnykusį ar nepanaikintą teistumą;  2) tiekėjo, kuris yra juridinis asmuo, kita organizacija ar jos struktūrinis padalinys, vadovo, kito valdymo ar priežiūros organo nario ar kito asmens, turinčio (turinčių) teisę atstovauti tiekėjui ar jį kontroliuoti, jo vardu priimti sprendimą, sudaryti sandorį, asmens (asmenų), turinčio (turinčių) teisę surašyti ir pasirašyti tiekėjo finansinės apskaitos dokumentus, per pastaruosius 5 metus buvo priimtas ir įsiteisėjęs apkaltinamasis teismo nuosprendis ir šis asmuo turi neišnykusį ar nepanaikintą teistumą;  3) tiekėjo, kuris yra juridinis asmuo, kita organizacija ar jos struktūrinis padalinys, per pastaruosius 5 metus buvo priimtas ir įsiteisėjęs apkaltinamasis teismo nuosprendis arba VPĮ 46 straipsnio 3 dalies atveju – galutinis administracinis sprendimas, jeigu toks sprendimas priimamas pagal tiekėjo šalies teisės aktų reikalavimus.  *Kai priimtu ir įsiteisėjusiu teismo sprendimu tiekėjui yra nustatytas šio pašalinimo pagrindo laikotarpis, perkančioji organizacija tiekėją iš pirkimo procedūros šalina teismo sprendime nurodytą laikotarpį.* | 1. Iš Lietuvoje įsteigtų subjektų reikalaujama:   * išrašo iš teismo sprendimo arba * Informatikos ir ryšių departamento prie Vidaus reikalų ministerijos pažymos, arba * valstybės įmonės Registrų centro Lietuvos Respublikos Vyriausybės nustatyta tvarka išduoto dokumento, patvirtinančio jungtinius kompetentingų institucijų tvarkomus duomenis.   Iš ne Lietuvoje įsteigtų subjektų reikalaujama:   * atitinkamos užsienio šalies institucijos dokumento.   Jeigu tiekėjas negali pateikti nurodytų dokumentų, įrodančių, kad nėra pašalinimo pagrindų, numatytų Lietuvos Respublikos viešųjų pirkimų įstatymo 46 straipsnio 1 ir 3 dalyse ir 6 dalies 2 punkte, nes valstybėje narėje ar atitinkamoje šalyje tokie dokumentai neišduodami arba toje šalyje išduodami dokumentai neapima visų 46 straipsnio 1 ir 3 dalyse ir 6 dalies 2 punkte keliamų klausimų, jie gali būti pakeisti:  priesaikos deklaracija;  oficialia tiekėjo deklaracija, jeigu šalyje nenaudojama priesaikos deklaracija. Oficiali deklaracija turi būti patvirtinta valstybės narės ar tiekėjo kilmės šalies arba šalies, kurioje jis registruotas, kompetentingos teisinės ar administracinės institucijos, notaro arba kompetentingos profesinės ar prekybos organizacijos.  Nurodyti dokumentai turi būti išduoti ne anksčiau kaip 180 dienų iki tos dienos, kai galimas laimėtojas perkančiosios organizacijos prašymu turės pateikti pašalinimo pagrindų nebuvimą patvirtinančius dokumentus.  Jei dokumentas išduotas anksčiau, tačiau jame nurodytas galiojimo terminas ilgesnis nei pašalinimo pagrindų nebuvimą patvirtinančių dokumentų pagal EBVPD galutinis pateikimo terminas, toks dokumentas jo galiojimo laikotarpiu yra priimtinas. | Tiekėjas, kiekvienas tiekėjų grupės narys ir kiekvienas kitas ūkio subjektas, kurio pajėgumais remiasi tiekėjas. |
|  | Tiekėjas šalinamas iš pirkimo procedūrų, jei (**VPĮ 46 straipsnio 3 dalis** (EBVPD III dalies B1 ir B2 punktai)):  Tiekėjas yra nuteistas už įsipareigojimų, susijusių su mokesčių, įskaitant socialinio draudimo įmokas, mokėjimu, nevykdymą pagal šalies, kurioje registruotas tiekėjas, ar šalies, kurioje yra perkančioji organizacija, reikalavimus, kaip tai apibrėžta VPĮ 46 straipsnio 2 dalies 1 ir 3 punktuose, arba perkančioji organizacija turi kitų įrodymų apie šių įsipareigojimų nevykdymą.  Laikoma, kad tiekėjas nuteistas už aukščiau nurodytą nusikalstamą veiką, kai dėl:  1) tiekėjo, kuris yra fizinis asmuo, per pastaruosius 5 metus buvo priimtas ir įsiteisėjęs apkaltinamasis teismo nuosprendis ir šis asmuo turi neišnykusį ar nepanaikintą teistumą;  2) tiekėjo, kuris yra juridinis asmuo, kita organizacija ar jos struktūrinis padalinys, per pastaruosius 5 metus buvo priimtas ir įsiteisėjęs apkaltinamasis teismo nuosprendis arba VPĮ 46 straipsnio 3 dalies atveju – galutinis administracinis sprendimas, jeigu toks sprendimas priimamas pagal tiekėjo šalies teisės aktų reikalavimus.  Tačiau ši nuostata netaikoma, jeigu:  1) tiekėjas yra įsipareigojęs sumokėti mokesčius, įskaitant socialinio draudimo įmokas ir dėl to laikomas jau įvykdžiusiu šioje dalyje nurodytus įsipareigojimus;  2) įsiskolinimo suma neviršija 50 Eur (penkiasdešimt eurų);  3) tiekėjas apie tikslią jo įsiskolinimo sumą informuotas tokiu metu, kad iki paraiškų ar pasiūlymų pateikimo termino pabaigos nespėjo sumokėti mokesčių, įskaitant socialinio draudimo įmokas, sudaryti mokestinės paskolos sutarties ar kito panašaus pobūdžio įpareigojančio susitarimo dėl jų sumokėjimo ar imtis kitų priemonių, kad atitiktų 1 punkto nuostatas. Tiekėjas šiuo pagrindu nepašalinamas iš pirkimo procedūros, jeigu, perkančiajai organizacijai reikalaujant pateikti aktualius dokumentus pagal VPĮ 50 straipsnio 6 dalį, jis įrodo, kad jau yra laikomas įvykdžiusiu įsipareigojimus, susijusius su mokesčių, įskaitant socialinio draudimo įmokas, mokėjimu. | 1) Dėl įsipareigojimų, susijusių su mokesčių mokėjimu (išskyrus socialinio draudimo įmokas), įvykdymo iš Lietuvoje įsteigtų subjektų prašoma:   * išrašo iš teismo sprendimo (jei toks yra) arba Valstybinės mokesčių inspekcijos prie Lietuvos Respublikos finansų ministerijos išduoto dokumento, * arba valstybės įmonės Registrų centro Lietuvos Respublikos Vyriausybės nustatyta tvarka išduoto dokumento, patvirtinančio jungtinius kompetentingų institucijų tvarkomus duomenis.   Iš ne Lietuvoje įsteigtų subjektų reikalaujama:   * atitinkamos užsienio šalies institucijos dokumento.   Jeigu tiekėjas negali pateikti nurodytų dokumentų, įrodančių, kad nėra pašalinimo pagrindų, numatytų Lietuvos Respublikos viešųjų pirkimų įstatymo 46 straipsnio 1 ir 3 dalyse ir 6 dalies 2 punkte, nes valstybėje narėje ar atitinkamoje šalyje tokie dokumentai neišduodami arba toje šalyje išduodami dokumentai neapima visų 46 straipsnio 1 ir 3 dalyse ir 6 dalies 2 punkte keliamų klausimų, jie gali būti pakeisti:  priesaikos deklaracija;  oficialia tiekėjo deklaracija, jeigu šalyje nenaudojama priesaikos deklaracija. Oficiali deklaracija turi būti patvirtinta valstybės narės ar tiekėjo kilmės šalies arba šalies, kurioje jis registruotas, kompetentingos teisinės ar administracinės institucijos, notaro arba kompetentingos profesinės ar prekybos organizacijos.  Nurodyti dokumentai turi būti išduoti ne anksčiau kaip 120 dienų iki tos dienos, kai galimas laimėtojas perkančiosios organizacijos prašymu turės pateikti pašalinimo pagrindų nebuvimą patvirtinančius dokumentus.  Jei dokumentas išduotas anksčiau, tačiau jame nurodytas galiojimo terminas ilgesnis nei pašalinimo pagrindų nebuvimą patvirtinančių dokumentų pagal EBVPD galutinis pateikimo terminas, toks dokumentas jo galiojimo laikotarpiu yra priimtinas.  2) Dėl įsipareigojimų, susijusių su socialinio draudimo įmokų mokėjimu, įvykdymo iš Lietuvoje įsteigtų subjektų prašoma:  2.1) Jeigu tiekėjas yra juridinis asmuo, registruotas Lietuvos Respublikoje, iš jo nereikalaujama pateikti jokių šį reikalavimą įrodančių dokumentų. Perkančioji organizacija savarankiškai patikrina duomenis nacionalinėje duomenų bazėje, adresu <http://draudejai.sodra.lt/draudeju_viesi_duomenys/>.  Jeigu dėl Valstybinio socialinio draudimo fondo valdybos (toliau – „Sodra“) informacinės sistemos techninių trikdžių Perkančioji organizacija neturės galimybės patikrinti neatlygintinai prieinamų duomenų apie tiekėją (juridinį asmenį), ji turės teisę prašyti tiekėjo (juridinio asmens) pateikti išrašą iš teismo sprendimo (jei toks yra) arba „Sodros“ nustatyta tvarka išduotą dokumentą, patvirtinantį atitiktį šiam reikalavimui. Tiekėjas taip pat gali pateikti valstybės įmonės Registrų centro Lietuvos Respublikos Vyriausybės nustatyta tvarka išduotą dokumentą, patvirtinantį jungtinius kompetentingų institucijų tvarkomus duomenis.  2.2) Jeigu tiekėjas yra fizinis asmuo, registruotas Lietuvos Respublikoje, jis pateikia išrašą iš teismo sprendimo (jei toks yra) arba „Sodros“ išduotą dokumentą, arba valstybės įmonės Registrų centras Lietuvos Respublikos Vyriausybės nustatyta tvarka išduotą dokumentą, patvirtinantį jungtinius kompetentingų institucijų tvarkomus duomenis.  Iš ne Lietuvoje įsteigtų subjektų reikalaujama:   * atitinkamos užsienio šalies kompetentingos institucijos dokumento.   Jeigu tiekėjas negali pateikti nurodytų dokumentų, įrodančių, kad nėra pašalinimo pagrindų, numatytų Lietuvos Respublikos viešųjų pirkimų įstatymo 46 straipsnio 1 ir 3 dalyse ir 6 dalies 2 punkte, nes valstybėje narėje ar atitinkamoje šalyje tokie dokumentai neišduodami arba toje šalyje išduodami dokumentai neapima visų 46 straipsnio 1 ir 3 dalyse ir 6 dalies 2 punkte keliamų klausimų, jie gali būti pakeisti:  priesaikos deklaracija;  oficialia tiekėjo deklaracija, jeigu šalyje nenaudojama priesaikos deklaracija. Oficiali deklaracija turi būti patvirtinta valstybės narės ar tiekėjo kilmės šalies arba šalies, kurioje jis registruotas, kompetentingos teisinės ar administracinės institucijos, notaro arba kompetentingos profesinės ar prekybos organizacijos.  Nurodyti dokumentai turi būti išduoti ne anksčiau kaip 120 dienų iki tos dienos, kai tiekėjas perkančiosios organizacijos prašymu turės pateikti pašalinimo pagrindų nebuvimą patvirtinančius dokumentus.  Jei dokumentas išduotas anksčiau, tačiau jame nurodytas galiojimo terminas ilgesnis nei pašalinimo pagrindų nebuvimą patvirtinančių dokumentų pagal EBVPD galutinis pateikimo terminas, toks dokumentas jo galiojimo laikotarpiu yra priimtinas. | Tiekėjas, kiekvienas tiekėjų grupės narys ir kiekvienas kitas ūkio subjektas, kurio pajėgumais remiasi tiekėjas. |
| 3. | Tiekėjas šalinamas iš pirkimo procedūrų, jei (**VPĮ 46 straipsnio 21 dalis** (EBVPD III dalies D2 punktas)):  Tiekėjas yra neatlikęs jam paskirtos baudžiamojo poveikio priemonės – uždraudimo juridiniam asmeniui dalyvauti viešuosiuose pirkimuose. | Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD. | Tiekėjas, kiekvienas tiekėjų grupės narys ir kiekvienas kitas ūkio subjektas, kurio pajėgumais remiasi tiekėjas. |
| 4. | **1.** Tiekėjas šalinamas iš pirkimo procedūrų, jei (**VPĮ 46 straipsnio 4 dalies 1 punktas** (EBVPD III dalies C10 punktas)):  Tiekėjas su kitais tiekėjais yra sudaręs susitarimų, kuriais siekiama iškreipti konkurenciją atliekamame pirkime, ir perkančioji organizacija dėl to turi įtikinamų duomenų.  **2.** Tiekėjas šalinamas iš pirkimo procedūrų, jei (**VPĮ 46 straipsnio 4 dalies 2 punktas** (EBVPD III dalies C12 punktas)):  Tiekėjas pirkimo metu pateko į interesų konflikto situaciją, kaip apibrėžta VPĮ 21 straipsnyje, ir atitinkamos padėties negalima ištaisyti.  Laikoma, kad atitinkamos padėties dėl interesų konflikto negalima ištaisyti, jeigu į interesų konfliktą patekę asmenys nulėmė viešojo pirkimo komisijos ar perkančiosios organizacijos sprendimus ir šių sprendimų pakeitimas prieštarautų VPĮ nuostatoms.  **3.** Tiekėjas šalinamas iš pirkimo procedūrų, jei (**VPĮ 46 straipsnio 4 dalies 3 punktas** (EBVPD III dalies C13 punktas)):  Pažeista konkurencija, kaip nustatyta VPĮ 27 straipsnio 3 ir 4 dalyse, ir atitinkamos padėties negalima ištaisyti.  **4.** Tiekėjas šalinamas iš pirkimo procedūrų, jei (**VPĮ 46 straipsnio 4 dalies 4 punktas** (EBVPD III dalies C15 punktas)):  Tiekėjas pirkimo procedūrų metu nuslėpė informaciją ar pateikė melagingą informaciją apie atitiktį VPĮ 46 ir 47 straipsniuose nustatytiems reikalavimams, ir perkančioji organizacija gali tai įrodyti bet kokiomis teisėtomis priemonėmis, arba tiekėjas dėl pateiktos melagingos informacijos negali pateikti patvirtinančių dokumentų, reikalaujamų pagal VPĮ 50 straipsnį.  Šiuo pagrindu tiekėjas taip pat pašalinamas iš pirkimo procedūros, kai ankstesnių procedūrų, atliktų VPĮ, Viešųjų pirkimų, atliekamų gynybos ir saugumo srityje, įstatymo, Pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymo ar Koncesijų įstatymo nustatyta tvarka, metu nuslėpė informaciją ar pateikė šiame punkte nurodytą melagingą informaciją arba tiekėjas dėl pateiktos melagingos informacijos negalėjo pateikti patvirtinančių dokumentų, reikalaujamų pagal VPĮ 50 straipsnį, dėl ko per pastaruosius vienus metus buvo pašalintas iš pirkimo ar koncesijos suteikimo procedūrų.  Šiuo pagrindu tiekėjas taip pat pašalinamas iš pirkimo procedūros, kai, vadovaujantis kitų valstybių teisės aktais, ankstesnių procedūrų metu jis nuslėpė informaciją ar pateikė melagingą informaciją arba dėl melagingos informacijos pateikimo negalėjo pateikti patvirtinančių dokumentų, dėl ko per pastaruosius vienus metus buvo pašalintas iš pirkimo ar koncesijos suteikimo procedūrų arba taikomos kitos panašios sankcijos.  **5.** Tiekėjas šalinamas iš pirkimo procedūrų, jei (**VPĮ 46 straipsnio 4 dalies 5 punktas** (EBVPD III dalies C15 punktas)):  Tiekėjas pirkimo metu ėmėsi neteisėtų veiksmų, siekdamas daryti įtaką perkančiosios organizacijos sprendimams, gauti konfidencialios informacijos, kuri suteiktų jam neteisėtą pranašumą pirkimo procedūroje, ar teikė klaidinančią informaciją, kuri gali daryti esminę įtaką perkančiosios organizacijos sprendimams dėl tiekėjų pašalinimo, jų kvalifikacijos vertinimo, laimėtojo nustatymo, ir perkančioji organizacija gali tai įrodyti bet kokiomis teisėtomis priemonėmis.  **6.** Tiekėjas šalinamas iš pirkimo procedūrų, jei (**VPĮ 46 straipsnio 4 dalies 6 punktas** (EBVPD III dalies C14 punktas)):  Tiekėjas yra neįvykdęs sutarties, sudarytos vadovaujantis VPĮ, Viešųjų pirkimų, atliekamų gynybos ir saugumo srityje, įstatymu ar Pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymu, ar koncesijos sutarties arba yra netinkamai ją įvykdęs ir tai buvo esminis sutarties pažeidimas, kaip nustatyta Civilinio kodekso 6.217 straipsnyje (toliau – esminis sutarties pažeidimas), dėl kurio per pastaruosius 3 metus buvo nutraukta sutartis arba per pastaruosius 3 metus buvo priimtas ir įsiteisėjęs teismo sprendimas, kuriuo tenkinamas perkančiosios organizacijos, perkančiojo subjekto ar suteikiančiosios institucijos reikalavimas atlyginti nuostolius, patirtus dėl to, kad tiekėjas sutartyje nustatytą esminę sutarties sąlygą vykdė su dideliais arba nuolatiniais trūkumais, ar per pastaruosius 3 metus buvo priimtas perkančiosios organizacijos sprendimas, kad tiekėjas sutartyje nustatytą esminę sutarties sąlygą vykdė su dideliais arba nuolatiniais trūkumais ir dėl to buvo pritaikyta sutartyje nustatyta sankcija.  Šiuo pagrindu tiekėjas taip pat pašalinamas iš pirkimo procedūros, kai, vadovaujantis kitų valstybių teisės aktais, per pastaruosius 3 metus nustatyta, kad jis, vykdydamas ankstesnę sutartį, ankstesnę sutartį su perkančiuoju subjektu arba ankstesnę koncesijos sutartį, sutartyje nustatytą esminį reikalavimą vykdė su dideliais arba nuolatiniais trūkumais ir dėl to ta ankstesnė sutartis buvo nutraukta anksčiau, negu toje sutartyje nustatytas jos galiojimo terminas, buvo pareikalauta atlyginti žalą ar taikomos kitos panašios sankcijos.  **7.** Tiekėjas šalinamas iš pirkimo procedūrų, jei (**VPĮ 46 straipsnio 4 dalies 7 punkto a papunktis** (EBVPD III dalies C11 punktas)):  Tiekėjas yra padaręs rimtą profesinį pažeidimą, dėl kurio perkančioji organizacija abejoja tiekėjo sąžiningumu, kai jis yra padaręs finansinės atskaitomybės ir audito teisės aktų pažeidimą ir nuo jo padarymo dienos praėjo mažiau kaip vieni metai.  **8.** Tiekėjas šalinamas iš pirkimo procedūrų, jei (**VPĮ 46 straipsnio 4 dalies 7 punkto b papunktis** (EBVPD III dalies C11 punktas)):  Tiekėjas yra padaręs rimtą profesinį pažeidimą, dėl kurio perkančioji organizacija abejoja tiekėjo sąžiningumu, kai jis (tiekėjas) neatitinka minimalių patikimo mokesčių mokėtojo kriterijų, nustatytų Lietuvos Respublikos mokesčių administravimo įstatymo 401 straipsnio 1 dalyje.  **9.** Tiekėjas šalinamas iš pirkimo procedūrų, jei (**VPĮ 46 straipsnio 4 dalies 7 punkto c papunktis** (EBVPD III dalies C11 punktas)):  Tiekėjas yra padaręs rimtą profesinį pažeidimą, dėl kurio perkančioji organizacija abejoja tiekėjo sąžiningumu, kai jis yra padaręs draudimo sudaryti draudžiamus susitarimus, įtvirtinto Lietuvos Respublikos konkurencijos įstatyme ar panašaus pobūdžio kitos valstybės teisės akte, pažeidimą ir nuo jo padarymo dienos praėjo mažiau kaip 3 metai.  *Kai priimtu ir įsiteisėjusiu teismo sprendimu tiekėjui yra nustatytas šių pašalinimo pagrindų laikotarpis, perkančioji organizacija tiekėją iš pirkimo procedūros šalina teismo sprendime nurodytą laikotarpį.*  *Tiekėjas pašalinamas iš pirkimo procedūros pagal šiuos pašalinimo pagrindus ir tuo atveju, kai perkančioji organizacija turi įtikinamų duomenų, kad tiekėjas yra įsteigtas arba dalyvauja pirkime vietoj kito asmens, siekiant išvengti šių pašalinimo pagrindų taikymo.* | Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD.  **Priimant sprendimus dėl tiekėjo pašalinimo iš pirkimo procedūros VPĮ 46 straipsnio 4 dalies 4 punkte nurodytu pašalinimo pagrindu, be kita ko, gali būti atsižvelgiama į pagal VPĮ 52 straipsnį skelbiamą informaciją:**  [https://vpt.lrv.lt/melaginga-informacija-pateikusiu-tiekeju-sarasas-3](https://vpt.lrv.lt/lt/nuorodos/kiti-duomenys/powerbi/melaginga-informacija-pateikusiu-tiekeju-sarasas-3/)  **Priimant sprendimus dėl tiekėjo pašalinimo iš pirkimo procedūros VPĮ 46 straipsnio 4 dalyje 6 punkte nurodytu pašalinimo pagrindu, gali būti atsižvelgiama į pagal VPĮ 91 straipsnį skelbiamą informaciją:**  <https://vpt.lrv.lt/lt/nuorodos/kiti-duomenys/powerbi/nepatikimi-tiekejai-1>  <https://vpt.lrv.lt/lt/pasalinimo-pagrindai-1/nepatikimu-koncesininku-sarasas-1/nepatikimu-koncesininku-sarasas>  **Priimant sprendimus dėl tiekėjo pašalinimo iš pirkimo procedūros VPĮ 46 straipsnio 4 dalies 7 punkto a papunktyje nurodytu pašalinimo pagrindu, be kita ko, atsižvelgiama į nacionalinėje duomenų bazėje adresu:** <https://www.registrucentras.lt/jar/p/index.php>  paskelbtą informaciją, taip pat į šiame informaciniame pranešime pateiktą informaciją:  <https://vpt.lrv.lt/lt/naujienos-3/finansiniu-ataskaitu-nepateikimas-gali-tapti-kliutimi-dalyvauti-viesuosiuose-pirkimuose/>  **Priimant sprendimus dėl tiekėjo pašalinimo iš pirkimo procedūros VPĮ 46 straipsnio 4 dalies 7 punkto b papunktyje nurodytu pašalinimo pagrindu, be kita ko, atsižvelgiama į nacionalinėje duomenų bazėje adresu:** <https://www.vmi.lt/evmi/mokesciu-moketoju-informacija> skelbiamą informaciją.  **Priimant sprendimus dėl tiekėjo pašalinimo iš pirkimo procedūros VPĮ 46 straipsnio 4 dalies 7 punkto c papunktyje punkte nurodytu pašalinimo pagrindu, be kita ko, atsižvelgiama į nacionalinėje duomenų bazėje adresu:**  <https://kt.gov.lt/lt/atviri-duomenys/diskvalifikavimas-is-viesuju-pirkimu> skelbiamą informaciją. | Tiekėjas, kiekvienas tiekėjų grupės narys ir kiekvienas kitas ūkio subjektas, kurio pajėgumais remiasi tiekėjas. |

# KVALIFIKACIJOS REIKALAVIMAI TIEKĖJUI

2 lentelė

|  |  |  |  |
| --- | --- | --- | --- |
| **Eil. Nr.** | **Reikalavimas** | **Atitikį pagrindžiantys dokumentai** | **Subjektas, kuris turi atitikti reikalavimą** |
|  | Tiekėjas per paskutinius 3 (trejus) metus iki pasiūlymų pateikimo termino pabaigos arba per laiką nuo tiekėjo įregistravimo dienos (jeigu tiekėjas įregistruotas vėliau) pagal vieną ar daugiau sutarčių yra savo jėgomis tinkamai įvykdęs arba vykdo paslaugų, kurių:   1. bendra vertė yra ne mažesnė kaip 300 tūkst. Eur (trys šimtai tūkstančių eurų) Eur be PVM ir 2. vykdymo metu buvo sukurta ir įdiegta ir/arba modernizuota (vystyta) informacinė sistema ar registras, turinti ne mažiau kaip vieną integraciją su kita išorine informacine sistema ar registru (diegimas turi būti baigtas, informacinė sistema ar registras iki pasiūlymų pateikimo termino pabaigos priduota bandomajai eksploatacijai).   Jei tiekėjas teikia informaciją ***apie vykdomą sutartį*** (projektą), tuomet įvykdyta paslaugų dalis turi būti ne mažesnė kaip 300 tūkst. Eur (trys šimtai tūkstančių eurų) be PVM ir turi būti įvykdytos sukurtos ir įdiegtos ir/arba modernizuotos (vystytos) informacinės sistemos ar registro, turinčio ne mažiau kaip vieną integraciją su kita išorine informacine sistema ar registru, visos bent vienos iteracijos diegimo veiklos: detali analizė, IS projektavimas, programavimas, testavimas, diegimas, bandomoji eksploatacija.  Jei tiekėjas teikia informaciją ***apie įvykdytą sutartį,*** sutartis gali būti pradėta vykdyti anksčiau, nei prieš 3 (trejus) metus, tačiau sutarties vykdymo pabaiga turi patekti į 3 (trejų) metų laikotarpį, skaičiuojant nuo paskutinės pasiūlymų pateikimo termino dienos. | **Tiekėjas, kuris pagal vertinimo rezultatus galės būti pripažintas laimėjusiu, perkančiosios organizacijos prašymu, turės pateikti**:  1) Tiekėjo suteiktų paslaugų sąrašą (Pirkimo specialiųjų sąlygų priedas “Tiekėjo suteiktų paslaugų sąrašas“).  2) užsakovo (-ų) pažyma (-os) apie tinkamai įvykdytą (-as) paslaugą (-as). Pateikiamose pažymose turi būti nurodytas sutarties objektas (suteiktos paslaugos), suteiktų paslaugų data, jų gavėjas.  ***Pastaba:***Perkančioji organizacija, norėdama įsitikinti tiekėjo pajėgumu įvykdyti sutartį ir (arba) pasitikslinti pateiktą informaciją, gali paprašyti pateikti įvykdytų/vykdomų paslaugų sutarčių kopijas arba išrašus iš šių sutarčių, sutarties objektą apibūdinančius dokumentus (pvz., techninę specifikaciją) bei kitus, perkančiosios organizacijos manymu reikiamus dokumentus ir informaciją.  Perkančioji organizacija, siekdama patikslinti informaciją apie įvykdytas sutartis, pasilieka teisę be išankstinio įspėjimo susisiekti su tiekėjo nurodytais užsakovais. | Tiekėjas, visi tiekėjų grupės nariai, jeigu pasiūlymą teikia ūkio subjektų grupė (pajėgumai sumuojami), ir kiti ūkio subjektai, kuriais remiasi tiekėjas, kartu.  Tiekėjas gali remtis kitų ūkio subjektų pajėgumais tik tuo atveju, jeigu tie subjektai patys vykdys tą pirkimo sutarties dalį, kuriai reikia jų turimų pajėgumų.  Tiekėjui nedraudžiama remtis sutartimi, kurią tiekėjas vykdė ne vienas, bet kartu su kitais ūkio subjektais. Tačiau tokiu atveju turi būti vertinami būtent konkretaus tiekėjo, dalyvaujančio viešajame pirkime, pristatytos (ir sumontuotos, jei taikoma) prekės ar paslaugos (priklausomai nuo perkamo objekto), jų apimtis, vertė, o ne visas vykdytos sutarties objektas. |
|  | Tiekėjas turi turėti kvalifikuotus už pirkimo sutarties vykdymą atsakingus specialistus, galinčius suteikti reikalaujamas paslaugas, gebančius bendrauti žodžiu ir raštu lietuvių kalba. Tuo atveju, jei specialistas lietuvių kalbos nemoka, reikalavimas gali būti tenkinamas numatant, kad sutarties vykdymo metu bus užtikrintos vertimo žodžiu ir raštu paslaugos, kurios turi būti įskaičiuotos į pasiūlymo kainą.  Tiekėjo siūlomi specialistai turi atitikti 2.1–2.8 papunkčiuose nurodytus kvalifikacijos reikalavimus. Tiekėjas gali siūlyti vieną specialistą į kelias pozicijas, jeigu specialisto kvalifikacija atitinka toms pozicijoms keliamus reikalavimus.  Patirties įgijimo terminai skaičiuojami iki paskutinės pasiūlymų pateikimo termino datos.  Vertinant specialistų patirtį sutartys turi būti įgyvendintos iki pasiūlymo pateikimo termino pabaigos. | **Tiekėjas, kartu su pasiūlymu, turi pateikti:**  1) Užpildytą Tiekėjo siūlomų specialistų darbinės patirties priedą (Pirkimo specialiųjų sąlygų priedas “Tiekėjų siūlomų specialistų darbinė patirtis“), kuriame turi būti nurodyta kiekvieno specialisto vardas, pavardė, siūloma pozicija sutartyje, darbo patirties aprašymas;  2) tuo atveju, jei siūlomas specialistas nėra tiekėjo darbuotojas, turi būti pateiktas siūlomo specialisto pasirašytas sutikimas atlikti jam priskirtas funkcijas, ketinimų protokolas, sutartis arba kitas dokumentas, sudarytas iki pasiūlymų pateikimo termino pabaigos, įrodantis, kad siūlomo specialisto ištekliai tiekėjui laimėjus viešąjį pirkimą ir pasirašius viešojo pirkimo sutartį bus prieinami. | Tiekėjo arba ūkio subjektų grupės nario (-ių) specialistai, jeigu pasiūlymą teikia ūkio subjektų grupė, arba kitas ūkio subjektas (jo darbuotojas), kurio pajėgumais remiasi tiekėjas, atsižvelgiant į jų prisiimamus įsipareigojimus pirkimo sutarčiai vykdyti.  Tiekėjas gali remtis kitų ūkio subjektų pajėgumais tik tuo atveju, jeigu tie subjektai (jų darbuotojai) patys vykdys tą pirkimo sutarties dalį, kuriai reikia jų turimų pajėgumų.  Jei tiekėjas (jo pasitelkiami specialistai) pats atitinka keliamą reikalavimą, tačiau ketina pasitelkti subtiekėjus (jo specialistus), subtiekėjų specialistai privalo atitikti keliamus reikalavimus, jeigu subtiekėjai (jų darbuotojai) patys vykdys tą pirkimo sutarties dalį, kuriai reikia nustatytos kvalifikacijos. |
| 2.1. | Tiekėjas pirkimo sutarties vykdymui turi pasiūlyti **Projekto vadovą**, kuris:   1. turi tarptautiniu mastu pripažįstamą projektų valdymo kvalifikaciją; 2. per pastaruosius 5 (penkis) metus (iki pasiūlymų pateikimo termino pabaigos) yra vadovavęs bent 1 (vienai) informacinių technologijų sutarčiai (projektui), kurios metu buvo sukurta ir įdiegta ir/arba modernizuota informacinė sistema ar registras. | Tiekėjas, kuris pagal vertinimo rezultatus galės būti pripažintas laimėjusiu, Perkančiajai organizacijai paprašius, turės pateikti:  1) Tiekėjo laisvos formos deklaracija, kad paslaugos Perkančiajai organizacijai bus teikiamos lietuvių kalba arba bus užtikrintas vertimas į lietuvių kalbą.  2) Tiekėjo siūlomo specialisto kvalifikaciją patvirtinantis Project Manager Professional – PMP arba Prince 2 Practitioner[[1]](#footnote-1), arba CompTIA Project+, galiojantis sertifikatas arba kitas lygiavertis dokumentas („lygiaverčių“ sertifikatų ar dokumentų lygiavertiškumą turi įrodyti Paslaugų teikėjas) (mokymo kursų išklausymo pažymėjimai nevertinami).  *Pateikiamos skaitmeninės dokumentų kopijos arba nuorodos į nacionalines duomenų bazes bet kurioje valstybėje narėje arba reikalaujamus sertifikatus išduodančių įstaigų oficialių interneto portalų, prie kurių pirkimo vykdytojas turės galimybę tiesiogiai ir neatlygintinai prisijungusi ir susipažinti su reikalaujamais dokumentais ir (ar) informacija.* |
| 2.2. | Tiekėjas pirkimo sutarties vykdymui turi pasiūlyti **Informacinių sistemų analitiką**, kuris:   1. turi tarptautiniu mastu pripažįstamą procesų analizės specialisto kvalifikaciją; 2. per pastaruosius 5 (penkis) metus (iki pasiūlymų pateikimo termino pabaigos) dalyvavo įgyvendinant bent 1 (vieną) sutartį (projektą), kurios metu specialistas vykdė informacinių sistemų analitiko funkcijas ir kurios metu buvo sukurta ir įdiegta ir/arba modernizuota informacinė sistema ar registras turinti ne mažiau kaip vieną integraciją su kita išorine informacine sistema ar registru. | Tiekėjas, kuris pagal vertinimo rezultatus galės būti pripažintas laimėjusiu, Perkančiajai organizacijai paprašius, turės pateikti:  1) Tiekėjo laisvos formos deklaracija, kad paslaugos Perkančiajai organizacijai bus teikiamos lietuvių kalba arba bus užtikrintas vertimas į lietuvių kalbą.  2) Tiekėjo siūlomo specialisto kvalifikaciją patvirtinantis OCEB (Object Management Group Certified Expert in Business Process Modelling), arba OCUP (OMG Certified UML Professional) Intermediate galiojantis sertifikatas arba kitas lygiavertis dokumentas („lygiaverčių“ sertifikatų ar dokumentų lygiavertiškumą turi įrodyti Paslaugų teikėjas) (mokymo kursų išklausymo pažymėjimai nevertinami).  *Pateikiamos skaitmeninės dokumentų kopijos arba nuorodos į nacionalines arba nuorodos į nacionalines duomenų bazes bet kurioje valstybėje narėje arba reikalaujamus sertifikatus išduodančių įstaigų oficialių interneto portalų, prie kurių pirkimo vykdytojas turės galimybę tiesiogiai ir neatlygintinai prisijungusi ir susipažinti su reikalaujamais dokumentais ir (ar) informacija.* |
| 2.3. | Tiekėjas pirkimo sutarties vykdymui turi pasiūlyti **Informacinių sistemų architektą**, kuris:   1. turi tarptautiniu mastu pripažįstamą informacinių technologijų architekto kvalifikaciją; 2. per pastaruosius 5 (penkis) metus (iki pasiūlymų pateikimo termino pabaigos) dalyvavo įgyvendinant bent 1 (vieną) sutartį (projektą), kurios metu specialistas vykdė informacinių sistemų architekto funkcijas ir kurios metu buvo sukurta ir įdiegta ir/arba modernizuota informacinė sistema ar registras turinti ne mažiau kaip vieną integraciją su kita išorine informacine sistema ar registru. | Tiekėjas, kuris pagal vertinimo rezultatus galės būti pripažintas laimėjusiu, Perkančiajai organizacijai paprašius, turės pateikti:  1) Tiekėjo laisvos formos deklaracija, kad paslaugos Perkančiajai organizacijai bus teikiamos lietuvių kalba arba bus užtikrintas vertimas į lietuvių kalbą.  2) Tiekėjo siūlomo specialisto kvalifikaciją patvirtinantis TOGAF (The Open Group Architecture Framework), arba CITA (Certified Information Technology Architect), arba Certified Architect (Open CA), arba Certified SOA Architect, arba BCS Practitioner Certificate in Enterprise and Solutions Architecture galiojantis sertifikatas arba kitas lygiavertis dokumentas („lygiaverčių“ sertifikatų ar dokumentų lygiavertiškumą turi įrodyti Paslaugų teikėjas) (mokymo kursų išklausymo pažymėjimai nevertinami).  *Pateikiamos skaitmeninės dokumentų kopijos arba nuorodos į nacionalines duomenų bazes bet kurioje valstybėje narėje arba reikalaujamus sertifikatus išduodančių įstaigų oficialių interneto portalų, prie kurių pirkimo vykdytojas turės galimybę tiesiogiai ir neatlygintinai prisijungusi ir susipažinti su reikalaujamais dokumentais ir (ar) informacija.* |
| 2.4. | Tiekėjas pirkimo sutarties vykdymui turi pasiūlyti **Programuotoją**, kuris:   1. turi tarptautiniu mastu pripažįstamą programuotojo kvalifikaciją; 2. per paskutinius 5 (penkis) metus (iki pasiūlymų pateikimo termino pabaigos) dalyvavo įgyvendinant bent 1 (vieną) sutartį (projektą), kurios metu specialistas vykdė programuotojo funkcijas ir kurios metu buvo sukurta ir įdiegta ir/arba modernizuota informacinė sistema ar registras turinti ne mažiau kaip vieną integraciją su kita išorine informacine sistema ar registru | Tiekėjas, kuris pagal vertinimo rezultatus galės būti pripažintas laimėjusiu, Perkančiajai organizacijai paprašius, turės pateikti:  1) Tiekėjo laisvos formos deklaracija, kad paslaugos Perkančiajai organizacijai bus teikiamos lietuvių kalba arba bus užtikrintas vertimas į lietuvių kalbą.  2) Tiekėjo siūlomo specialisto kvalifikaciją patvirtinantis Oracle Certified Professional arba Java Programmer, Advanced PL/SQL Developer Certified Professional, arba Microsoft Certified Professional arba Microsoft Certified Technology Specialist galiojanis sertifikatas arba kitas lygiavertis dokumentas („lygiaverčių“ sertifikatų ar dokumentų lygiavertiškumą turi įrodyti Paslaugų teikėjas) (mokymo kursų išklausymo pažymėjimai nevertinami).  *Pateikiamos skaitmeninės dokumentų kopijos arba nuorodos į nacionalines duomenų bazes bet kurioje valstybėje narėje arba reikalaujamus sertifikatus išduodančių įstaigų oficialių interneto portalų, prie kurių pirkimo vykdytojas turės galimybę tiesiogiai ir neatlygintinai prisijungusi ir susipažinti su reikalaujamais dokumentais ir (ar) informacija.* |
| 2.5. | Tiekėjas pirkimo sutarties vykdymui turi pasiūlyti **Duomenų bazių specialistą**, kuris:   1. turi tarptautiniu mastu pripažįstamą duomenų bazių valdymo sistemų eksperto kvalifikaciją; 2. per paskutinius 5 (penkis) metus (iki pasiūlymų pateikimo termino pabaigos) dalyvavo įgyvendinant bent 1 (vieną) sutartį (projektą), kurios metu specialistas vykdė duomenų bazių specialisto funkcijas ir kurios metu buvo sukurta ir įdiegta ir/arba modernizuota informacinė sistema ar registras turinti ne mažiau kaip vieną integraciją su kita išorine informacine sistema ar registru. | Tiekėjas, kuris pagal vertinimo rezultatus galės būti pripažintas laimėjusiu, Perkančiajai organizacijai paprašius, turės pateikti:  1) Tiekėjo laisvos formos deklaracija, kad paslaugos Perkančiajai organizacijai bus teikiamos lietuvių kalba arba bus užtikrintas vertimas į lietuvių kalbą.  2) Tiekėjo siūlomo specialisto kvalifikaciją patvirtinantis CIW Database Design Specialist arba Oracle Database SQL Certificate Associate arba Oracle Database SQL Certified Expert arba MCSE: Data Management and Analytics galiojantis sertifikatas arba kitas lygiavertis dokumentas („lygiaverčių“ sertifikatų ar dokumentų lygiavertiškumą turi įrodyti Paslaugų teikėjas) (mokymo kursų išklausymo pažymėjimai nevertinami).  *Pateikiamos skaitmeninės dokumentų kopijos arba nuorodos į nacionalines duomenų bazes bet kurioje valstybėje narėje arba reikalaujamus sertifikatus išduodančių įstaigų oficialių interneto portalų, prie kurių pirkimo vykdytojas turės galimybę tiesiogiai ir neatlygintinai prisijungusi ir susipažinti su reikalaujamais dokumentais ir (ar) informacija.* |
| 2.6. | Tiekėjas pirkimo sutarties vykdymui turi pasiūlyti **Testavimo specialistą**, kuris:   1. turi tarptautiniu mastu pripažįstamą testuotojo kvalifikaciją; 2. per pastaruosius 5 (penkis) metus (iki pasiūlymų pateikimo termino pabaigos) dalyvavo įgyvendinant bent 1 (vieną) sutartį (projektą), kurios metu specialistas vykdė testuotojo funkcijas ir kurios metu buvo sukurta ir įdiegta ir/arba modernizuota informacinė sistema ar registras turinti ne mažiau kaip vieną integraciją su kita išorine informacine sistema ar registru. | Tiekėjas, kuris pagal vertinimo rezultatus galės būti pripažintas laimėjusiu, Perkančiajai organizacijai paprašius, turės pateikti:  1) Tiekėjo laisvos formos deklaracija, kad paslaugos Perkančiajai organizacijai bus teikiamos lietuvių kalba arba bus užtikrintas vertimas į lietuvių kalbą.  2) Tiekėjo siūlomo specialisto kvalifikaciją patvirtinantis ISTQB Certified Tester, Advanced level (International Software Testing Qualifications Board) arba BCS Intermediate Certificate in Software Testing galiojantis sertifikatas arba kitas lygiavertis dokumentas („lygiaverčių“ sertifikatų ar dokumentų lygiavertiškumą turi įrodyti Paslaugų teikėjas) (mokymo kursų išklausymo pažymėjimai nevertinami).  *Pateikiamos skaitmeninės dokumentų kopijos arba nuorodos į nacionalines duomenų bazes bet kurioje valstybėje narėje arba reikalaujamus sertifikatus išduodančių įstaigų oficialių interneto portalų, prie kurių pirkimo vykdytojas turės galimybę tiesiogiai ir neatlygintinai prisijungusi ir susipažinti su reikalaujamais dokumentais ir (ar) informacija.* |
| 2.7. | Tiekėjas pirkimo sutarties vykdymui turi pasiūlyti **Informacinių sistemų saugos** **specialistą,** kuris:   1. turi tarptautiniu mastu pripažįstamą IT saugos specialisto kvalifikaciją; 2. per pastaruosius 5 (penkis) metus (iki pasiūlymų pateikimo termino pabaigos) dalyvavo įgyvendinant bent 1 (vieną) sutartį (projektą), kurios metu specialistas atliko sukurtos ir įdiegtos ir/arba modernizuotos informacinės sistemos ar registro. turinčios ne mažiau kaip vieną integraciją su kita išorine informacine sistema ar registru saugumo užtikrinimo veiklas | Tiekėjas, kuris pagal vertinimo rezultatus galės būti pripažintas laimėjusiu, Perkančiajai organizacijai paprašius, turės pateikti:  1) Tiekėjo laisvos formos deklaracija, kad paslaugos Perkančiajai organizacijai bus teikiamos lietuvių kalba arba bus užtikrintas vertimas į lietuvių kalbą.  2) Tiekėjo siūlomo specialisto kvalifikaciją patvirtinantis CISM (Certified Information Security Manager) arba CISSP (Certified Information Systems Security Professional) arba CompTIA Security+ galiojantis sertifikatas arba kitas lygiavertis dokumentas („lygiaverčių“ sertifikatų ar dokumentų lygiavertiškumą turi įrodyti Paslaugų teikėjas) (mokymo kursų išklausymo pažymėjimai nevertinami).  *Pateikiamos skaitmeninės dokumentų kopijos arba nuorodos į nacionalines duomenų bazes bet kurioje valstybėje narėje arba reikalaujamus sertifikatus išduodančių įstaigų oficialių interneto portalų, prie kurių pirkimo vykdytojas turės galimybę tiesiogiai ir neatlygintinai prisijungusi ir susipažinti su reikalaujamais dokumentais ir (ar) informacija.* |
| 2.8. | Tiekėjas pirkimo sutarties vykdymui turi pasiūlyti **Ergonomikos specialistą,** kuris:   1. turi tarptautiniu mastu pripažįstamą ergonomikos (naudotojo sąsajos testavimo) specialisto kvalifikaciją; 2. per pastaruosius 5 (penkis) metus (iki pasiūlymų pateikimo termino pabaigos) dalyvavo įgyvendinant bent 1 (vieną) sutartį (projektą), kurios metu specialistas atliko sukurtos ir įdiegtos ir/arba modernizuotos informacinės sistemos ar registro turinčios ne mažiau kaip vieną integraciją su kita išorine informacine sistema ar registru ergonomikos užtikrinimo veiklas. | Tiekėjas, kuris pagal vertinimo rezultatus galės būti pripažintas laimėjusiu, Perkančiajai organizacijai paprašius, turės pateikti:  1) Tiekėjo laisvos formos deklaracija, kad paslaugos Perkančiajai organizacijai bus teikiamos lietuvių kalba arba bus užtikrintas vertimas į lietuvių kalbą.  2) Tiekėjo siūlomo specialisto kvalifikaciją patvirtinantis CUA (Certified Usability Analyst) arba Certified User Experience Analyst (CXA) arba Certified Human Factors Engineering Professional galiojantis sertifikatas arba kitas lygiavertis dokumentas („lygiaverčių“ sertifikatų ar dokumentų lygiavertiškumą turi įrodyti Paslaugų teikėjas) (mokymo kursų išklausymo pažymėjimai nevertinami).  *Pateikiamos skaitmeninės dokumentų kopijos arba nuorodos į nacionalines duomenų bazes bet kurioje valstybėje narėje arba reikalaujamus sertifikatus išduodančių įstaigų oficialių interneto portalų, prie kurių pirkimo vykdytojas turės galimybę tiesiogiai ir neatlygintinai prisijungusi ir susipažinti su reikalaujamais dokumentais ir (ar) informacija.* |

# vadybos sistemų STANDARTų reikalavimai

3 lentelė

|  |  |  |  |
| --- | --- | --- | --- |
| **Eil. Nr.** | **Reikalavimas** | **Atitikį pagrindžiantys dokumentai** | **Subjektas, kuris turi atitikti reikalavimą** |
| 1. | Tiekėjas laikosi kokybės vadybos sistemos reikalavimų, atitinkančių LST EN ISO 9001 standarto arba jam lygiaverčio kokybės vadybos sistemos standarto reikalavimus ***informacinių technologijų paslaugų teikimo srityje***. | **Tiekėjas, kuris pagal vertinimo rezultatus galės būti pripažintas laimėjusiu, perkančiosios organizacijos prašymu, turės pateikti**:  - nepriklausomos įstaigos išduotą sertifikatą, patvirtinantį, kad tiekėjas laikosi nurodytų kokybės vadybos sistemos standartų arba lygiaverčių standartų.  Tiekėjas gali pateikti lygiaverčius įrodymus (pavyzdžiui, tiekėjo patvirtintus kokybės vadybos sistemų aprašymus), jeigu tiekėjas dėl nuo jo nepriklausančių objektyvių priežasčių negali pateikti sertifikatų per nustatytą laiką (tiekėjas kreipėsi į sertifikavimo įstaigą ir atlieka vadybos sistemos sertifikavimą, kuris dar nėra užbaigtas).  Perkančioji organizacija pripažįsta kitose valstybėse narėse įsisteigusių nepriklausomų įstaigų išduotus lygiaverčius sertifikatus.  Sertifikatas turi galioti pasiūlymo pateikimo metu bei per visą sutarties vykdymo laikotarpį. Jeigu tiekėjo turimas sertifikato galiojimas baigiasi anksčiau arba sutarties vykdymo laikotarpiu, tiekėjas privalės pratęsti turimą sertifikatą (įsigyti naują) ir pateikti jį Perkančiajai organizacijai. Perkančioji organizacija pasilieka teisę nutraukti sutartį su tiekėju, jeigu sertifikatas nebus pratęstas arba bus sustabdytas ar nutrauktas jo galiojimas. | Tiekėjas, tiekėjų grupės nariai, kiti ūkio subjektai, kurių pajėgumais remiasi tiekėjas, pagal prisiimamus įsipareigojimus, subtiekėjai.  Tiekėjas gali remtis kitų ūkio subjektų pajėgumais tik tuo atveju, jeigu tie subjektai patys vykdys tą pirkimo sutarties dalį, kuriai reikia jų turimų pajėgumų. |

1. Pastaba. Prince Foundation sertifikatas nėra lygiavertis prašomiems sertifikatams, todėl jis nebus tinkamas projekto vadovo kvalifikacijai pagrįsti. [↑](#footnote-ref-1)