**PASLAUGŲ VIEŠOJO PIRKIMO**–**PARDAVIMO SUTARTIES**

**SPECIALIOSIOS SĄLYGOS**

|  |  |
| --- | --- |
| Data\* |  |
| Sutarties Nr. |  |
| Vadovaudamiesi viešosios įstaigos CPO LT, juridinio asmens kodas 302913276, buveinės adresas Ukmergės g. 219-1, 07152 Vilnius, viešojo pirkimo komisijos [*viešojo pirkimo komisijos posėdžio data*] sprendimu [*viešojo pirkimo komisijos posėdžio protokolo numeris*], kuriuo Tiekėjo pasiūlymas (toliau – **Pasiūlymas**) pateiktas [*viešojo pirkimo būdo pavadinimas*] „[*viešojo pirkimo pavadinimas*]“ (pirkimo numeris – [*viešojo pirkimo numeris*]) (toliau – P**irkimas**) buvo pripažintas laimėjusiu, sudarė šią Paslaugų viešojo pirkimo–pardavimo sutartį (toliau – **Sutartis**). | |

|  |  |
| --- | --- |
| **UŽSAKOVAS** | |
| Pavadinimas |  |
| Adresas |  |
| Juridinio asmens kodas |  |
| PVM mokėtojo kodas |  |
| Atsiskaitomoji sąskaita |  |
| Bankas, banko kodas |  |
| Telefonas |  |
| El. paštas |  |
| Atstovas |  |
| Atstovavimo pagrindas |  |
| **TIEKĖJAS** | |
| Pavadinimas |  |
| Adresas |  |
| Juridinio asmens kodas |  |
| PVM mokėtojo kodas |  |
| Banko sąskaita |  |
| Bankas, banko kodas |  |
| Telefonas |  |
| Faksas |  |
| El. paštas |  |
| Atstovas |  |
| Atstovavimo pagrindas |  |

|  |  |  |  |
| --- | --- | --- | --- |
| **Specialiųjų sutarties sąlygų nuostatos punkto Nr./ pavadinimas** | **Specialiųjų sutarties sąlygų nuostata** | | **Nuoroda į Bendrųjų sutarties sąlygų punktą/ skyrių** |
| **1. SUTARTIES DALYKAS** | | | |
| **1.1. Paslaugų aprašymas** | Perkamos Paslaugos: Vaistinių preparatų registro (VPREG) ir Vaistinių preparatų informacinės sistemos (VAPRIS) modernizavimo (2 etapo) paslaugos.  Išsamus Paslaugų aprašymas ir kiti reikalavimai teikiamoms Paslaugoms nustatyti Specialiųjų sutarties sąlygų 1 priede „Techninė specifikacija“ (toliau – Techninė specifikacija) ir 2 priede „Pasiūlymas“. | | 4.2., 4.3. |
| **1.2. Informacija apie ES lėšomis finansuojamą projektą** **arba kitą projektą** | ES lėšomis bendrai finansuojamo projekto Nr.: 09-004-P-0001, pavadinimas: „Vaistinių preparatų rinkos ir farmacinės veiklos kontrolės efektyvumo ir kokybės didinimas“. | |  |
| **1.3. Papildomos paslaugos** | Netaikoma | | 4.5., 6.21. |
| **2. PASLAUGŲ SUTEIKIMO TERMINAI** | | | |
| **2.1. Paslaugų suteikimo terminas** | Paslaugos pagal Sutartį turi būti pradėtos teikti nuo Sutarties įsigaliojimo dienos ir suteiktos **ne vėliau kaip per** **10 (dešimt) mėnesių** nuo Sutarties įsigaliojimo dienos, laikantis Paslaugų teikimo nustatytų Paslaugų teikimo terminų. | | 4.4. |
| **2.2. Paslaugų suteikimo terminas, kai Paslaugos teikiamos etapais/ periodais** | Paslaugų etapai, nustatyti Sutarties 1 priedo „Techninė specifikacija“ 6.2 skyriaus 3 lentelėje. | | 8.9. |
| **3. SUTARTIES KAINA IR MOKĖJIMO TVARKA** | | | |
| **3.1. Sutarčiai taikoma kainodara** | Vadovaujantis [Kainodaros taisyklių nustatymo metodika, patvirtinta Viešųjų pirkimų tarnybos direktoriaus 2017 m. birželio 28 d. įsakymu Nr. 1S-95 „Dėl Kainodaros taisyklių nustatymo metodikos patvirtinimo“ (toliau – Metodika)](https://www.e-tar.lt/portal/lt/legalAct/04cbd4205bd811e79198ffdb108a3753/asr) Sutarčiai taikoma ***mišri kainodara:***  - *fiksuotos kainos*: Vaistinių preparatų registro (VPREG) ir Vaistinių preparatų informacinės sistemos (VAPRIS) modernizavimo (2 etapo) paslaugos (Sutarties priedo Nr. 2 1 lentelės 1.1. – 1.3 p. ir 2.1. -2.3 p.);  *fiksuoto įkainio* – Sukurtos programinės įrangos vystymo paslaugos (toliau – Vystymo paslaugos) (Sutarties priedo Nr. 2 1 lentelės 3 p.). | | 6.1. |
| **3.2. Pradinės sutarties vertė** **ir Sutarties kaina, kai taikoma mišri kainodara** | Pradinės sutarties vertė yra [*nurodoma suma skaičiais*] Eur ([*nurodoma suma žodžiais*]), **be pridėtinės vertės mokesčio** (toliau – **PVM**).  PVM sudaro *(nurodyti sumą skaičiais)* Eur, *(nurodyti sumą žodžiais)*.  Sutarties kaina yra *(nurodyti sumą skaičiais)* Eur, *(nurodyti sumą žodžiais)* Eur su PVM.  Šioje Sutartyje Pradinės sutarties vertė yra lygi: laimėjusio Tiekėjo pasiūlymo kainai be PVM.  Užsakovas perka Vystymo Paslaugas pagal poreikį Sutarties priede Nr. 2 nurodytais įkainiais, neviršijant jame nurodyto Paslaugų maksimalaus kiekio. | | 6.1., 6.2. |
| **3.3. Sutarties kainos/ įkainių perskaičiavimas** | Sutarties kaina / įkainiai bus perskaičiuojami:  - dėl PVM tarifo pasikeitimo;  - pagal bendrą kainų lygio kitimą.  3.3.1. Sutarties kainos / įkainių peržiūra dėl PVM tarifo pasikeitimo:  Jeigu Sutarties vykdymo metu pasikeičia PVM mokėjimą reglamentuojantys teisės aktai, darantys tiesioginę įtaką Tiekėjo teikiamų Paslaugų Sutartyje nurodytai kainai/ įkainiams, Sutarties kaina/ įkainiai perskaičiuojami nekeičiant Paslaugų kainos/ įkainio be PVM.  Perskaičiuota Sutarties kaina/ Paslaugų įkainiai įforminami Susitarimu ir turi būti taikomi nuo naujo PVM įvedimo datos (nepriklausomai nuo to, kada pasirašytas Susitarimas).  3.3.2. Sutarties kainos/ įkainių peržiūra dėl kitų mokesčių, lemiančių Paslaugų kainos pokytį, pasikeitimo (Netaikoma)  3.3.3. Sutarties kainos/ įkainių peržiūra dėl kainų lygio pokyčio:  3.3.3.1. Bet kuri Sutarties šalis Sutarties galiojimo metu turi teisę inicijuoti Sutartyje numatytų kainos/ įkainių perskaičiavimą (keitimą) ne anksčiau kaip po 6 (šešių) mėnesių nuo Sutarties sudarymo dienos (*jeigu perskaičiavimas jau buvo atliktas – nuo paskutinio perskaičiavimo pagal šį punktą dienos*), jeigu Vartojimo prekių ir paslaugų kainų pokytis (k), apskaičiuotas kaip nustatyta 3.3.3.3. papunktyje, viršija 5 procentus. Sutarties kaina/ įkainiai peržiūrimi tik tai Sutarties daliai, kuri nėra išpirkta, t. y., Paslaugoms, kurios nėra priimtos ir apmokėtos. Vėlesnė Sutarties kainos/ įkainių peržiūra negali apimti laikotarpio, už kurį jau buvo atlikta peržiūra.  3.3.3.2. Šalys privalo Susitarime nurodyti indekso reikšmę laikotarpio pradžioje ir jos nustatymo datą, indekso reikšmę laikotarpio pabaigoje ir jos nustatymo datą, kainų pokytį (k), perskaičiuotus kainą/ įkainius, perskaičiuotą pradinės sutarties vertę.  3.3.3.3. Nauji įkainiai/ kaina apskaičiuojama pagal formulę:  *, kur*  a – įkainis/kaina (Eur be PVM)) (jei jis jau buvo perskaičiuotas, tai po paskutinio perskaičiavimo)  a1 – perskaičiuotas (pakeistas) įkainis/ kaina (Eur be PVM)  k – Pagal vartotojų kainų indeksą (127 NIEKUR KITUR NEPRISKIRTOS PASLAUGOS) apskaičiuotas Vartojimo prekių ir paslaugų kainų pokytis (padidėjimas arba sumažėjimas) (%). „k“ reikšmė skaičiuojama pagal formulę:  , (proc.) kur  Indnaujausias – kreipimosi dėl kainos perskaičiavimo išsiuntimo kitai šaliai datą naujausias paskelbtas vartojimo prekių ir paslaugų indeksas (127 NIEKUR KITUR NEPRISKIRTOS PASLAUGOS).  Indpradžia – laikotarpio pradžios datos (mėnesio) vartojimo prekių ir paslaugų indeksas (127 NIEKUR KITUR NEPRISKIRTOS PASLAUGOS). Pirmojo perskaičiavimo atveju laikotarpio pradžia (mėnuo) yra Sutarties sudarymo dienos mėnuo. Antrojo ir vėlesnių perskaičiavimų atveju laikotarpio pradžia (mėnuo) yra paskutinio perskaičiavimo metu naudotos paskelbto atitinkamo indekso reikšmės mėnuo.  3.3.3.4. Skaičiavimams indeksų reikšmės imamos **keturių** skaitmenų po kablelio tikslumu. Apskaičiuotas pokytis (k) tolimesniems skaičiavimams naudojamas suapvalinus iki **vieno** skaitmens po kablelio, o apskaičiuotas įkainis „a“ suapvalinamas iki **dviejų** skaitmenų po kablelio. | | 6.3., 6.4.  6.3.1.  6.3.2.  6.3.3. |
| **3.4. Atsiskaitymo su Tiekėju terminas** | per **30 (trisdešimt) dienų** po to, kai yra pateikta Paslaugų etapo ir/ar suteiktų vystymo Paslaugų sąskaita faktūra ir Sutarties šalių pasirašytas Paslaugų etapo perdavimo–priėmimo aktas. | | 6.6. |
| **3.5. Atsiskaitymas su Tiekėju (etapais/ periodiškai)** | Užsakovas su Teikėju atsiskaitys už kiekvieną Paslaugų etapą, nustatytą Sutarties 1 priedo „Techninė specifikacija“ 6.2 skyriaus 3 lentelėje (toliau – Paslaugų etapai) ir 6.11 skyriaus (Vystymo paslaugos) atskirai pagal Teikėjo pasiūlyme (Sutarties priedas Nr. 2) pateiktas Paslaugų kainas ir/ar įkainius. | | 6.7. |
| **3.6. Avansas** | Netaikoma | | 6.10.-6.20. |
| **4. PAPILDOMAS SUTARTIES ĮVYKDYMO UŽTIKRINIMAS** | | | |
| Reikalaujamas papildomas sutarties įvykdymo užtikrinimas: | | | |
| **4.1. Sutarties įvykdymo užtikrinimo būdas** | Užtikrinimo būdas, apimantis netesybų mokėjimą:Banko garantija/ Draudimo bendrovės laidavimo draudimo raštas su polisu (kartu su mokėjimo patvirtinimu).  Užsakovas gali pasinaudoti Sutarties įvykdymo užtikrinimu, esant bet kuriai iš Bendrųjų sutarties sąlygų 7.16 punkte nurodytų aplinkybių, įskaitant jei dėl Tiekėjo veiksmų (veikimo ar neveikimo) Užsakovas patyrė nuostolius (įskaitant, bet neapribojant, papildomas išlaidas, negautas pajamas ar kitus tiesioginius ir netiesioginius nuostolius, delspinigius ir (arba) baudas. | | 7 skyrius |
| **4.2. Sutarties įvykdymo užtikrinimo pateikimo terminas** | 10 (dešimt) darbo dienų nuo Sutarties pasirašymo dienos | |
| **4.3. Sutarties įvykdymo užtikrinimo vertės dydis** | 10 (dešimt) proc. Pradinės sutarties vertės. | |
| **4.4. Sutarties įvykdymo užtikrinimo galiojimo terminas** | Sutarties įvykdymo užtikrinimas turi galioti 1 (vienu) mėnesiu ilgiau nei Sutartyje numatytas Vykdytojo sutartinių įsipareigojimų įvykdymo galutinis terminas. | |
| **5. ŠALIŲ TEISĖS IR PAREIGOS** | | | |
| **5.1. Papildomi Užsakovo ir Tiekėjo įsipareigojimai ir teisės** | Mobilizacijos, karo, nepaprastosios padėties metu ar kai Lietuvos Respublikos Vyriausybė, įvertinusi riziką, kad veiksniai, dėl kurių buvo ar gali būti paskelbta mobilizacija, įvesta karo ar nepaprastoji padėtis, kelia grėsmę nacionaliniam saugumui, yra priėmusi sprendimą dėl Lietuvos Respublikos viešųjų pirkimų įstatymo 45 straipsnio 21 dalies taikymo, Tiekėjas įsipareigoja atitikti VPĮ 45 straipsnio 21 dalies 1, 2, 3, 6 punktuose nustatytus nacionalinio saugumo interesus bei kilmės reikalavimus. | | 5 skyrius |
| **6. INTELEKTINĖS NUOSAVYBĖS TEISĖS** | | | |
| **6.1. Turtinių autoriaus teisių parėjimas Užsakovo nuosavybėn** | Turtinės autoriaus teisės Užsakovo nuosavybėn pereina. | | 9 skyrius |
| **7. ŠALIŲ ATSAKOMYBĖ** | | | |
| **7.1. Užsakovui taikomos netesybos dėl apmokėjimo vėlavimo** | Netesybų dydis taikomas toks, koks numatytas Bendrosiose sutarties sąlygose. | | 10.2. |
| **7.2. Tiekėjui taikomos netesybos** | Netesybų dydis taikomas toks, koks numatytas Bendrosiose sutarties sąlygose. Netesybos skaičiuojamos nuo nesuteiktų Paslaugų vertės. | | 10.3. |
| **7.3. Bauda, taikoma Tiekėjui/ Užsakovui, nutraukus Sutartį dėl esminio Sutarties pažeidimo** | 10 (dešimt) proc. nuo Pradinės sutarties vertės. | | 13.4.6.  13.5.5. |
| **7.4. Bauda Tiekėjui dėl esamų Subtiekėjų ar specialistų, ar jungtinės veiklos partnerių pakeitimo/ naujų Subtiekėjų pasitelkimo, nesilaikant Bendrosiose sutarties sąlygose nurodytos Subtiekėjų ir (ar) specialistų, ir (ar) jungtinės veiklos partnerių keitimo tvarkos** | 1 000,00 (vienas tūkstantis) Eur | | 14.1.11.  14.3.8.  14.4.5. |
| **7.5. Tiekėjui taikomos baudos dėl aplinkosauginių ir (arba) socialinių kriterijų nesilaikymo** | Netaikoma | | 5.6. |
| **7.6. Tiekėjui/ Užsakovui taikoma bauda dėl konfidencialumo reikalavimų nesilaikymo** | Netaikoma | | 15.5. |
| **7.7. Tiekėjui taikomos netesybos dėl pirkimo dokumentuose nustatytų kokybinių kriterijų nepasiekimo Sutarties vykdymo metu** | 10 (dešimt) proc. nuo Pradinės sutarties vertės. | | 5.6. |
| **7.8. Tiekėjui taikomos netesybos dėl Sutarties įvykdymo užtikrinimo nepratęsimo** | Netaikoma | | 7.13. |
| **7.9. Tiekėjui taikomos netesybos dėl etiško elgesio reikalavimų nesilaikymo** | Tiekėjui taikoma bauda dėl Bendrųjų sutarties sąlygų 20.3 punkte nurodytų įsipareigojimų, susijusių su sąžiningu ir etišku veiklos vykdymu, pažeidimo - 2 (du) proc. nuo Pradinės Sutarties vertės. | | 20.8. |
| **7.10. Kitos netesybos** | Netaikoma | |  |
| **7.11. Solidarios atsakomybės taikymas** | Netaikoma | | 10.8. |
| **8. SUTARTIES GALIOJIMAS IR PRATĘSIMAS** | | | |
| **8.1. Sutarties pratęsimas** | Sutarties pratęsimas numatomas, kai yra Bendrosiose sutarties sąlygose numatyti pagrindai ir/ arba šios aplinkybės, sąlygojančios Paslaugų atlikimo termino pratęsimą:  8.1.1. valstybės institucijų veiksmai ar bet koks uždelsimas, sukeltas kitų trečiųjų asmenų, įskaitant trečiųjų šalių veiksmus derinant dokumentus, teikiant informaciją dėl kurių užsitęsė Sutarties vykdymas;  8.1.2. Europos Sąjungos ar Lietuvos Respublikos institucijoms priėmus sprendimus dėl projekto „Vaistinių preparatų rinkos ir farmacinės veiklos kontrolės efektyvumo ir kokybės didinimas“ įgyvendinimo termino pakeitimo;  8.1.3. nesavalaikis projekto „Vaistinių preparatų rinkos ir farmacinės veiklos kontrolės efektyvumo ir kokybės didinimas“ vykdymo finansavimas.  8.1.4. pakeitimo būtinybė atsirado dėl kitų aplinkybių, kurių kiekviena Sutarties Šalis, būdama protinga ir apdairi negalėjo numatyti.  Tiekėjo prievolių įvykdymo terminas gali būti pratęstas ne daugiau kaip 1 (vieną) kartą ne ilgesniam kaip 6 (šešių) mėnesių laikotarpiui Užsakovo ir Tiekėjo rašytiniu susitarimu.  Paslaugų tiekimo terminas, įskaitant pratęsimus, negali būti ilgesnis kaip 36 mėnesiai. | | 12.9., 12.10. |
| **8.2. Sutarties pratęsimo metu taikoma kainodara** | Už atliktas Paslaugas apmokama Pasiūlyme nurodyta kaina ir įkainiais. | | 12 skyrius |
| **9. SUTARTIES NUTRAUKIMAS IR KITOS NUOSTATOS** | | | |
| **9.1. Sutarties nutraukimo pagrindai** | Sutartis gali būti nutraukiama rašytiniu Šalių susitarimu arba vienašališkai, Bendrosiose sutarties sąlygose ir šiais Specialiosiose sutarties sąlygose nurodytais atvejais ir nustatyta tvarka. | | 13 skyrius |
| **9.2. Esminiai Sutarties pažeidimai** | Esminiais Sutarties pažeidimais laikomi Bendrosiose sutarties sąlygose, Lietuvos Respublikos civiliniame kodekse numatyti ir šie Sutarties pažeidimai:   * + 1. jeigu Paslaugos yra teikiamos ar suteiktos netinkamai ir (ar) nekokybiškai ir (ar) neatitinka Sutartyje ir (ar) Techninėje specifikacijoje numatytų reikalavimų ir Tiekėjas neištaiso Paslaugų teikimo trūkumų per Užsakovo nurodytą (-us) terminą (-us) arba negali suteikti tinkamų Paslaugų;     2. jeigu Tiekėjas ilgiau kaip 20 (dvidešimt) dienų iš eilės vėluoja suteikti Sutarties reikalavimus atitinkančias Paslaugas pagal Paslaugų teikimo terminus, nurodytus Techninėje specifikacijoje, dėl Tiekėjo kaltės;     3. jeigu Tiekėjas dėl savo kaltės negali ir (arba) atsisako vykdyti Sutartyje numatytus įsipareigojimus ar bet kurią jų dalį, nepriklausomi nuo tokios dalies vertės;     4. jeigu Tiekėjas padidina Sutarties kainą ir nevykdo prisiimtų įsipareigojimų už Sutartyje nustatytą kainą;     5. jeigu Tiekėjas pažeidžia Sutartyje nustatytus įsipareigojimus dėl konfidencialumo;     6. jeigu paaiškėja, kad Tiekėjas nevykdo įsipareigojimų, kurie pasiūlymų vertinimo metu pirkimo dokumentuose buvo nustatyti kaip pasiūlymų vertinimo kriterijai ir už kuriuos Tiekėjui buvo skiriamos reikšmės, kai pasiūlymas vertintas pagal kainos / sąnaudų ir kokybės santykį ir Tiekėjas per 14 (keturiolika) dienų neištaiso pažeidimų;     7. jeigu Tiekėjas pažeidžia Paslaugų teikimo terminus ir priskaičiuotų netesybų už vėlavimą suma viršija 20 (dvidešimt) proc. Pradinės sutarties vertės;     8. Tiekėjo kvalifikacija tapo nebeatitinkančia pirkimo dokumentuose nustatytų Sutarties tinkamam vykdymui būtinų reikalavimų ir šie neatitikimai nebuvo ištaisyti per 14 (keturiolika) kalendorinių dienų nuo kvalifikacijos tapimo neatitinkančia dienos;     9. Tiekėjas pažeidžia Bendrųjų sutarties sąlygų nuostatas dėl Sutarties vykdymui pasitelkiamų naujų subtiekėjų ir (ar specialistų)/ esamų subtiekėjų ir (ar) specialistų, ir (ar) jungtinės veiklos partnerių keitimo;     10. jeigu nustatomas Bendrųjų sutarties sąlygų 20.3 punkto pažeidimas ir Tiekėjas per Užsakovo nurodytą protingą terminą neištaiso nustatytų pažeidimų arba paaiškėja, kad padarytų pažeidimų ištaisyti negalima. | | 13.4.1. |
| **9.3. Užsakovo rezervuota teisė** | Netaikoma | | 13.4.2.15. |
| **9.4. Nacionalinio saugumo nuostatos** | Užsakovas veikia gynybos srityje ar srityse, kurios laikomos nacionaliniam saugumui užtikrinti strategiškai svarbių ūkio sektorių dalimi, įrašytas į Saugiojo tinklo naudotojų sąrašą laikomas esminiu kibernetinio saugumo subjektu, nurodytu Lietuvos Respublikos kibernetinio saugumo įstatyme, atlieka paslaugų pirkimą (-us), kurio (-ių) objekto (-ų) BVPŽ kodas nurodytas Viešojo pirkimo objektų, nurodytų Lietuvos Respublikos viešųjų pirkimų įstatymo 37 straipsnio 9 dalyje ir 47 straipsnio 9 dalyje, Bendrojo viešųjų pirkimų žodyno kodų sąraše, patvirtintame Lietuvos Respublikos Vyriausybės 2022 m. kovo 30 d. nutarimu Nr. 280 „Dėl Lietuvos Respublikos viešųjų pirkimų įstatymo 92 straipsnio 13, 14 ir 15 dalių nuostatų įgyvendinimo“. | | 13.4.2.17. |
| **9.5. Tarptautinių sankcijų įgyvendinimas (Tarybos reglamento (ES) 2022/576 5 k straipsnis)** | Sutartis nutraukiama, jeigu paaiškėja, kad Tiekėjas atitinka bent vieną iš Tarybos Reglamento (ES) 2022/576 2022 m. balandžio 8 d. kuriuo iš dalies keičiamas Reglamentas (ES) Nr. 833/2014 dėl ribojamųjų priemonių atsižvelgiant į Rusijos veiksmus, kuriais destabilizuojama padėtis Ukrainoje, 5k straipsnio sąlygų (taikoma, kol Reglamentas galioja). | |  |
| **10. SUBTIEKĖJŲ PASITELKIMAS IR KEITIMAS** | | | |
| **10.1. Sutarties vykdymui pasitelkiami ūkio subjektai** | Nepasitelkiami  *arba*  *Sutarties vykdymui pasitelkiami subtiekėjai, kurių kvalifikacija remiasi Tiekėjas, Sutarties sudarymo metu žinomi subtiekėjai, kurių pajėgumais Tiekėjas nesiremia, specialistai yra nurodyti Specialiųjų sutarties sąlygų priede Nr. 4* | | 14 skyrius |
| **11. APLINKOSAUGINIAI IR SOCIALINIAI KRITERIJAI** (taikoma, jeigu aplinkosauginiai ir (arba) socialiniai kriterijai nustatomi kaip Sutarties vykdymo sąlygos) | | | |
| **11.1. Aplinkosauginių kriterijų nustatymo teisinis pagrindas** | Aplinkosauginiai kriterijai Paslaugoms nustatomi vadovaujantis Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto 2011 m. birželio 28 d. įsakymu D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ (toliau – Tvarkos aprašas) 4.4.3. papunkčiu. | |  |
| **11.2. Aplinkosauginiai reikalavimai paslaugai ir/ar jos teikimui** | 4.4.3. perkama tik nematerialaus pobūdžio (intelektinė) ar kitokia paslauga, nesusijusi su materialaus objekto sukūrimu, kurios teikimo metu nėra numatomas reikšmingas neigiamas poveikis aplinkai, nesukuriamas taršos šaltinis ir negeneruojamos atliekos <...>. | |  |
| **11.3. Socialiniai kriterijai** | Netaikoma | |  |
| **12. BENDRŲJŲ SĄLYGŲ PAKEITIMAI IR PAPILDYMAI**  (jeigu būtina dėl konkretaus Sutarties dalyko specifikos) | | | |
| **12.1.** | Šalys susitaria pakeisti nurodytą Bendrųjų sutarties sąlygų punktą ir išdėstyti jį nauja redakcija: netaikoma. | |  |
| **12.2.** | Šalys susitaria papildyti Bendrąsias sutarties sąlygas nurodytu punktu, tačiau kitų punktų numeracijos nekeisti: netaikoma. | |  |
| **12.3.** | Šalys susitaria išbraukti nurodytą Bendrųjų sutarties sąlygų punktą, tačiau kitų punktų numeracijos nekeisti: netaikoma. | |  |
| **12.4.** | Bendrosiose sutarties sąlygose nurodytos alternatyvios nuostatos (su prierašu „jei taikoma“ ir pan.) taikomos tik tokiu atveju, jeigu jos konkrečiai aprašomos Specialiosiose sutarties sąlygose. | |  |
| **13. SPECIALIŲJŲ SUTARTIES SĄLYGŲ PRIEDAI** | | | |
| 13.1. Priedas Nr. 1 – Techninė specifikacija  13.2. Priedas Nr. 2 – Pasiūlymas  13.3. Priedas Nr. 3 – Atsakingi asmenys  13.4. Priedas Nr. 4 – Sutarties vykdymui pasitelkiami ūkio subjektai | | | |
| **14. ŠALIŲ PARAŠAI** | | | |
| Užsakovo atstovo vardas, pavardė  Atstovo pareigos  \_\_\_\_\_\_\_\_\_\_\_\_\_\_  (parašas) | | Tiekėjo atstovo vardas, pavardė  Atstovo pareigos  \_\_\_\_\_\_\_\_\_\_\_\_\_\_  (parašas) | |

\* Jei šis dokumentas pasirašomas elektroniniu būdu, šio dokumento pasirašymo ir registracijos datos užfiksuojamos šio dokumento metaduomenyse.